વંથલી: વંથલીમાં જમીન અધિકાર ઝુંબેશ અંતર્ગત મામલતદારને આવેદન આપી જમીન માંગણીનાં ફોર્મ દલિત સમાજનાં લોકોએ રજૂ કર્યા હતાં. ગુજરાત દલિત સંગઠનનાં સહયોગથી જમીન અધિકારી ઝુંબેશ શરૂ કરાઈ છે. જે અંતર્ગત વંથલીમાં દલિત સમાજનાં લોકોએ મામલતદારને આવેદન આપી એક દિવસ પ્રતિક ઉપવાસ, ધરણા કરી જમીન માંગણીનાં ફોર્મ રજૂ કર્યા હતાં. આગામી દિવસોમાં જૂનાગઢ કલેકટર કચેરી ખાતે પણ ધરણા કરી આવેદન આપવામાં આવનાર હોવાનું આગેવાનોએ જણાવ્યું હતું અને દલિત પરિવારોને સરકારી જમીન ખેડવા આપવા માંગ કરવામાં આવી હતી.